CELEX: 32008D0547
Language: lt
Date: 1213920000000
Title: 2008/547/EB: 2008 m. birželio 20 d. Komisijos sprendimas, iš dalies keičiantis Bulgarijos ir Rumunijos stojimo akto VI priedo priedėlio nuostatas, taikomas tam tikroms Bulgarijos pieno perdirbimo įmonėms (pranešta dokumentu Nr. C(2008) 2775) (Tekstas svarbus EEE)

4.7.2008   
            
            
               LT
            
            
               Europos Sąjungos oficialusis leidinys
            
            
               L 176/11
            
         
      KOMISIJOS SPRENDIMAS
   
   2008 m. birželio 20 d.
   iš dalies keičiantis Bulgarijos ir Rumunijos stojimo akto VI priedo priedėlio nuostatas, taikomas tam tikroms Bulgarijos pieno perdirbimo įmonėms
   (pranešta dokumentu Nr. C(2008) 2775)
   (Tekstas svarbus EEE)
   (2008/547/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į Bulgarijos ir Rumunijos stojimo aktą, ypač į jo VI priedo 4 skyriaus B skirsnio f punkto pirmąją pastraipą,
   kadangi:
   
               (1)
            
            
               Bulgarijos ir Rumunijos stojimo aktu Bulgarijai buvo suteiktas pereinamasis laikotarpis, per kurį tam tikros pieno perdirbimo įmonės turėjo užtikrinti, kad laikomasi 2004 m. balandžio 29 d. Europos Parlamento ir Tarybos reglamento (EB) Nr. 853/2004, nustatančio konkrečius gyvūninės kilmės maisto produktų higienos reikalavimus (1), nuostatų.
            
         
               (2)
            
            
               Stojimo akto VI priedo priedėlis buvo iš dalies pakeistas Komisijos sprendimais 2007/26/EB (2), 2007/689/EB (3), 2008/209/EB (4) ir 2008/331/EB (5).
            
         
               (3)
            
            
               Bulgarija pateikė garantijas, kad viena pieno perdirbimo įmonė baigė modernizavimo procesą ir dabar atitinka Bendrijos teisės aktus. Šiai įmonei leidžiama priimti ir perdirbti žalią pieną. Todėl šią įmonę reikėtų įtraukti į VI priedo priedėlio I skyriaus sąrašą.
            
         
               (4)
            
            
               Todėl reikėtų atitinkamai iš dalies pakeisti Bulgarijos ir Rumunijos stojimo akto VI priedo priedėlį.
            
         
               (5)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Bulgarijos ir Rumunijos stojimo akto VI priedo priedėlio I skyrius papildomas šia eilute:
   
      
                  „1.
               
               
                  BG 1312002 „Milk Grup“ EOOD s. Yunacite“.
               
            
   2 straipsnis
   Šis sprendimas skirtas valstybėms narėms.
   
      Priimta Briuselyje, 2008 m. birželio 20 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 139, 2004 4 30, p. 55. Reglamentas su paskutiniais pakeitimais, padarytais Reglamentu (EB) Nr. 1243/2007 (OL L 281, 2007 10 25, p. 8).
   
      (2)  OL L 8, 2007 1 13, p. 35.
   
      (3)  OL L 282, 2007 10 26, p. 60.
   
      (4)  OL L 65, 2008 3 8, p. 18.
   
      (5)  OL L 114, 2008 4 26, p. 97.